Публикувана на 11-02-2015 11:30
С нова апаратура за обработка на резултатите се е сдобила лабораторията по микробиология в МБАЛ "Рахила Ангелова" в Перник, съобщиха от лечебното заведение. За закупуването на техниката болницата е инвестирала 67 000 лв. собствени средства. Досегашната система за обработка на микробиологичните резултати е била доставена преди 9-10 години, но понеже моделът е от 1989 г., производителят вече не поддържа консумативи за нея. Болницата е разполагала с касети, които са позволили лабораторията да работи до края на година.
Медицинското звено е сред основните в здравното заведение и нормалното му функциониране е жизнено важно за болницата, смята директорът й д-р Иван Евлогиев. Той посочи, че евентуално спиране на работата на лабораторията ще доведе и до отпадане на клинични пътеки.